ኤርትራውያን ብጉዳይ ልዑላውነት ሃገሮም ይሻቐሉ ካልኦት እውን እዞም ሕጂ ንኤርትራ ኣትዮም ዘለው ኣባላት ባይቶ ኣመሪካ፡ ነቶም ኣብ 2001 ተኣሲሮም ዝተሸርቡ ሰራሕተኛታት ኤምባሲ ኣመሪካ ነበርን ኩሎም ናይ ሕልና እሱራትን ደሃዮም ክሓትሎምን ንክፍትሑ ክጽውዑን ኣተሓሳሲቦም። በንጻሩ ደሞክራሲያዊት ሃገር ኣመሪካ፡ ንምልካዊ ስርዓት ኣስመራ ግምት ሂባ፡ ዲፕሎማሲያዊ ርክብ ምክያዳ ዘሕዝን እዩ ዝበሉ እውን ነይሮም። ቢቢሲ ትግርኛ፡ ንከማል ዓልን ስዩም ተስፋይን ካብ ኣመሪካ፡ ንምብጻሕ እዞም ኣባላት ባይቶ ብዝምልከት ርእይቶኦም ከካፍሉዎ ሓቲቱ'ሎ - እቲ ዝበሉዎ እነሆ፡- ከማል ዓሊ ካብ ኮሎራዶ ኣመሪካ፡ "ጆ ንጉሰን ኢልሃምን፡ ከም ኣባላት ባይቶ ወከልቲ ህዝቢ ሕጊ ንከርቅቑን ኣብ ምጽዳቕ ሕጊ ንኽካትዑን ንኽልተ ዓመት እዮም ተመሪጾም ዘለው" ብምባል የዘኻኽር። ምንጪ ስእሊ, ከማል ዓሊ ጆ-ንጉሰ ከኣ ኣብ ኮሎራዶ ብዓብላሊ ድምጺ ዝተመርጸ ናይ መጀመርታ ጸሊም ኣመሪካዊ ኣባል ባይቶ እዩ። ሶማላዊት ስደተኛ ኢልሃን ዖመር እውን ኣብ ሚኒሶታ ብልዑል ድምጺ እያ ተመሪጻ። "እቲ ኮንግረስ ነዞም ዝተመርጹ ሰባት በብናቶም ዓቕሚ ኣብ ዝተፈላለየ ኮሚተታት እዩ ዝምድቦም። እዞም ሕጂ ናብ ኤርትራ ከይዶም ዘለው ሓደስቲ ምሩጻት ከኣ ፖሊሲ ጉዳያት ወጻኢን ዲፕሎማሲያዊ ዝምድና ኣመሪካን ኣብ ዝርኢ ትካል እዮም ዝሰርሑ ዘለው። ካብኡ ተበጊሶም ከኣ ንኣመሪካ ዘካይዳን ዘርብሓን ሕጊ ክረቅቕ ይእምቱ፡ ሞያዊ ምኽሮም እውን ይህቡ። ስለዚ እዚ ናይ ሕጂ ጉዕዞኦም ንኤርትራ ብኣዎንታ እየ ዝርእዮ" ይብል ከማል። "ምኽንያቱ እዞም ሰባት ኣብ ቀርኒ ኣፍሪቃ ኣትኩሮ ጌሮም ኣለዉ። እዞም ሰባት ከኣ ኣመሪካውያን እዮም - ከም ኣመሪካውያን ኢና ክንርእዮም ዘሎና። ስለዚ ጽባሕ ንግሆ ነቶም ዝመረጹዎም ኣመሪካውያን፡ ንኤርትራ ገይሾም ዝረኣዩዎም ዝተዓዘቡዎን ክነግሩዎም እዮም። ጆ-ንጉሰ ከኣ ካብ ኤርትራውያን ስድራ ስለዝተወልደ፡ ወላዲኡ ተጋዳላይ ተሓኤ ስለዝነበረ ብዛዕባ ኤርትራ ገለ ኣፍልጦ ክህልዎ ይኽእል እዩ ዝብል ርእይቶ ኣሎኒ። ንሱ ከኣ ንኤርትራ ብዝግባእ ክርድኣ ይሕግዞ ይኸውን። ኢልሃን ዑመር፡ ኣብ ትዊተር ተስፋ ዝህብ ነገራት ኣሎ ብምባላ፡ ተሃዊኽኪ ኢሎም ዝነቐፉዋ ሰባት ነይሮም። ብርእይቶይ ግን ብዙሕ ዘንቅፋ ኣይኮነን። ንሕና ኤርትራውያን እቲ ሕጂ ምስ ኢትዮጵያ ዝግበር ዘሎ ዕርቀ ሰላምን መስርሑን፡ ግሉጽነት ስለዝጎድሎ ዕቃበ ክህልወና ይኽእል እዩ። ጆ- እኳ ምንም ኣይተዛረበን። ግን ዋላ እውን ንኢልሃም ብሓደ ቅጽበት ክንፈርዳ ኣይግባእን እዩ። ዑደቶም ወዲኦም ምሰተመልሱ ትዕዝብቶም ከካፍሉና ስለዝኾኑ ኣይንተሃወኽ" ይብል ከማል። ስዩም ተስፋይ ብወገኑ፡ "እዞም ሰባት ገና ብሕጂ እዮም ኣብ ባይቶ ኣመሪካ ክሙኮሩን ክመሃሩን። ሽዱሽተ ወርሒ እውን ኣይገበሩን ኣብ ባይቶ። ምንጪ ስእሊ, ስዩም ተስፋይ ስለዚ እቲ ዘሎ ኩነታት ብዓይኖም ክርእዩን ክመዝኑን ንኤርትራ ምኻዶም ብኣዎንታ እየ ዝርእዮ። ጽባሕ ንግሆ በጺሖም ምስተመልሱ ትዕዝብቶም ከካፍሉና እዮም። ሽዑ ኸኣ ዝጎደሎም እንተሎ፡ ክንሕብሮም፡ ከነረድኦም፡ ክንነግሮም ናትና ግደ እዩ። ካብኡ ተረፈ ኤርትራ ብግህሰት ሰብኣዊ መሰላት እናተኸሰት ሰለምንታይ ንኤርትራ ይኸዱ ማለት ትርጉም የብሉን። ንኸዐርዩን ንኽማኸሩን እውን ዕድል ስለዘሎ ንፍርዲ ክንህወኽ የብልናን" ይብል። ሓያሎ ካብቶም ኣብ ትዊተር ርእይቶኦም ዝሃቡ ሰባት ከኣ፡ ጆ ንጉሰን ኢልሃን ዖመርን፡ ኣብ ቀርኒ ኣፈሪቃ ንዘሎ ምግሃስ ሰብኣዊ መሰላትን ዝተደወነ ስእልን ናብ ንቡር ንምምላስ ኣብ ባይቶ ኣመሪካ ድምጾም ከስምዑ ትጽቢት ንገብር ኢሎም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
